TERVE KOTI 2/6
Millainen koti on sinusta terve?
Onko terve koti sama asia kuin täydellinen koti?
Onko sinusta luottamus tärkeää ihmissuhteissa?
Tervetuloa katsomaan ohjelmaa. On mukavaa, -
että saan puhua Bobbien kanssa terveestä kodista.
Emme tee tätä siksi, että kotimme olisi täydellinen, -
mutta teemme parhaamme, että se pysyisi terveenä kotina.
Olemme olleet naimisissa 35 vuotta. Meillä on 3 aikuista lasta.
Kotimme ei ole täydellinen, mutta se on terve ja onnellinen.
Uskomme, että tämä opetussarja antaa sinulle viisautta -
ja siunaa perhettäsi.
EDELLISESSÄ JAKSOSSA
Olen oppinut yhden asian asuttuani -
lähes 59 vuotta kristityissä kodeissa: -
Kristittyjen kodit eivät ole täydellisiä.
Emme ehkä saa täydellistä kotia, -
mutta rukoilen, että voimme sitoutua terveeseen kotiin.
Sananlaskussa 31 kuvataan täydellistä naista.
Naiset eivät halua kuullakaan siitä, koska se vaatii liikaa.
Tänään emme katsokaan tuota ihannenaista, -
vaan asetamme paineet hänen aviomiehelleen.
"Hänen miehensä luottaa häneen varauksetta, -
eikä joudu sitä koskaan katumaan."
Hänen miehensä luottaa häneen.
Snl. 31:28. "Hänen poikansa kiittävät häntä, -
hänen miehensä puhkeaa ylistämään."
Avainsanat ovat luottamus, kunnioitus ja kiitos.
Terveen kodin perusta.
Terveet kodit ovat anteliaita. Ne antavat anteeksiantoa, -
kunnioitusta, luottamusta ja kiitosta.
Uskon todella, että luottamus on elämän perusta, kuten Brian sanoi.
Suhteemme Jeesukseen perustuu siihen.
Raamattu kehottaa usein meitä luottamaan Häneen.
Se on väkevä perustus elämässämme.
Avioliitto perustuu luottamukselle, samoin kaikki, mitä siitä syntyy.
Jälkikasvumme on sellaista kuin mekin.
Tuotamme sitä, mitä itse olemme, tajusimmepa sitä tai emme.
Olemme perineet paljon pahaa, mikä hajottaa yhteiskuntaa.
Jeesuksen seuraajina ja seura- kuntana meillä on suuri vastuu -
korjata tämä, jotta voimme luoda toisenlaista todellisuutta -
kodeissamme, avioliitoissamme ja ihmissuhteissamme.
Luottamus on tärkeää myös terveydelle.
Se auttaa elämään ilman stressiä.
Meidät luotiin elämään ilman stressiä.
Jos elämme Jumalan Sanan mukaan, emme kärsi tuhoavasta stressistä.
Luottamus ei liity vain avioliittoon, vaan koko elämään.
Brian ja minä johdamme pastoreina yli sataa ihmistä, -
jotka toimivat johtajina tässä seurakunnassa.
Meillä on seurakuntia eri puolilla maailmaa hyvien johtajien käsissä.
Jos emme luottaisi heihin, elämämme olisi todella stressaavaa.
Olisimme jatkuvasti huolissamme siitä, -
että luottamustamme käytettäisiin väärin, -
mikä tuhoaisi seurakunnan sydämen ja näyn.
Luottamus siis liittyy kaikkeen. Suuressa mittakaavassa -
luottamuksen voi turmella typerillä päätöksillä tai uhkailulla.
Kukaan meistä ei ole niin oppinut, ettei tekisi tyhmyyksiä, -
joten tarvitsemme Jumalan viisautta.
Muistakaa, että meillä on vihol- linen, joka yrittää tuhota meidät.
Meidän on tiedostettava, että hän etsii tilaisuuksia pilata elämämme.
Luottamuksen voi tuhota käyttäytymällä typerästi -
tai jos ei oivalla, miten arvokas asia luottamus on.
Olimme nuoria, kun tulimme Australiaan. Olin 21-vuotias.
Sain töitä Sydneyn keskustasta ja söin lounasta ulkona penkillä.
Kerran lounastauolla nuori, hyvännäköinen mies tuli viereeni.
Hän alkoi jutella kanssani, mikä oli ihan mukavaa, -
mutta pian tajusin, että hän yritti iskeä minua.
Sanoin, että olen naimisissa, mutta hän sanoi: "Entä sitten?"
Sanoin olevani naimisissa, mutta hän ei ymmärtänyt sitä.
Hän on hyvä esimerkki nuoresta, joka ei ymmärrä, -
miten arvokkaita asioita luottamus, uskollisuus ja rakkaus ovat.
Pastorina haluan kuitenkin sanoa, että jos nämä asiat tuhoutuvat, -
uskon aina, että luottamuksen voi rakentaa uudelleen.
Haluamme rakentaa asiat uudelleen lujalle perustalle.
Kalliolle, joka ei horju.
Jos jokin on mennyt rikki ihmissuhteessa, -
sen voi korjata olemalla avoin ja rehellinen ja tekemällä parannusta.
Ajattelemme usein, että parannusta tehdään vain suhteessa Jumalaan.
Synnistä kääntymistä tarvitaan myös suhteessa toinen toisiimme.
Luottamus rakennetaan anteeksi- annon ja kärsivällisyyden avulla, -
sillä joskus paraneminen vie aikaa.
Paranemista on myös mahdollista nopeuttaa.
Ensinnäkään ei pidä kääntää toisen rikkomuksia häntä vastaan.
Jeesuskaan ei tee niin, mutta me joskus teemme.
Toiseksi kipuun ei pidä palata jatkuvasti. Se vain vie voimat.
Opetellaan käsittelemään asiat ja jatkamaan matkaa.
Jumala on antanut meille voiman tehdä sovinto.
Haluan lukea jakeet 2. Kor. 5:17―18.
"Jokainen, joka on Kristuksessa, on siis uusi luomus.
Vanha on kadonnut, uusi on tullut tilalle!
Kaiken on saanut aikaan Jumala, joka Kristuksen välityksellä -
on tehnyt meidän kanssamme sovinnon -
ja uskonut meille tämän sovituksen viran."
Luin tätä eilen illalla. Pidän erityisesti jakeesta 18.
Kaiken on saanut aikaan Jumala... ja uskonut meille sovituksen viran.
Välillä on tilanteita, joissa tämä tulee todeksi.
Kaikki ei aina ole hyvin, mutta meille on annettu sovituksen henki.
Tiedättekö, että se voima, jonka Jumala on meille antanut, -
on suurempi, väkevämpi ja parempi kuin mikään elämämme tilanne.
Rohkaiskoon se meitä.
Hyvän vaimon miehestä sanotaan (Snl. 31:23):
"Hänen miehensä saa osakseen kunnioitusta -
istuessaan vanhinten kokouksessa."
Vuoden 1933 käännöksessä sanotaan, -
että hän istuu porteissa, maanvanhinten seassa.
Hän oli siis vaikutusvaltainen ja kunnioitettu mies.
Raamatun aikaan ne, jotka istuivat porteilla, -
pitivät kaupungista huolta.
Kaikki kaupankäynti tapahtui siellä, -
ja kulttuurinvartijat kokoontuivat. Kaikki tapahtui kaupungin portilla.
Mies on siis elämänsä huipulla.
Häntä ei kunnioitettu vain kaupungilla, -
vaan hän tuli kodista, jossa ymmärrettiin kunnioituksen voima.
Snl. 31:28. "Hänen poikansa kiittävät häntä."
Emme aina huomaa, miten tärkeää on -
rakentaa kunnioitusta aktiivisesti perheissämme ja kodeissamme.
Ei pidetä sitä itsestäänselvyytenä.
Kunnioitusta on monentasoista. Raamatussa mainitaan yksi asia, -
joka estää rukouksiamme (1. Piet. 3:7):
"Samoin te, miehet, eläkää vaimonne kanssa ymmärtäväisesti, -
muistaen, että hän on heikompi [kalliimpi] osapuoli.
Osoittakaa hänelle kunnioitusta, sillä hän on yhtä lailla -
armon ja elämän perillinen.
Näin ei mikään tule esteeksi rukouksillenne."
Raamattu kuvaa selvästi, että kunnia on jotain, joka annetaan.
Kunnioitus voi olla vastahakoista -
tai sen voi antaa ja pukea sanoiksi.
Vastahakoista kunnioitusta voisi kuvata seuraavalla esimerkillä.
Täällä Australiassa tunnen näin Queenslandin osavaltiota kohtaan.
Olen asunut rajan tällä puolella kahdeksan piinallista vuotta.
Tappio on seurannut toistaan, -
ja nyt kunnioitan Queenslandin joukkuetta vastahakoisesti, -
mutta se ei tarkoita, että pitäisin heidän väreistään.
Jos kodissa osoitetaan kunnioitusta anteliaasti, se on kaukana tästä.
Jotta voisimme osoittaa kunnioitusta kodeissamme, -
on ymmärrettävä, että on tärkeää tehdä itse aloite.
Kunnioitusta on osoitettava päättäväisesti ja aktiivisesti.
Tässä on mies, joka on selvästi osallistunut -
kunnioituksen osoittamiseen kodissaan.
Hänellä on selvästi kaunis vaimo, ja häntä itseään kunnioitetaan.
Jos joku kohoaa urallaan korkeaan ja kunnioitettuun asemaan, -
mutta hänen kotonaan on halveksiva ilmapiiri, -
siitä syntyy valtava kuilu. Se on kuin laittaisi tiilen -
marmoripylvään päälle (vrt. Snl. 26:8, Message).
Se on liukas paikka.
Toisaalta uskon, että jos todella haluat -
puolisosi, lastesi ja perheesi parasta, -
on uskomatonta, miten kotona voi rakentaa luottamusta -
vain osoittamalla kunnioitusta aktiivisesti ja epäitsekkäästi.
En usko, että kunnioitus on hiljainen asia.
Itse asiassa hiljaisuus voi olla voimakas ase ihmissuhteessa.
Väärin käytettynä se voi olla todella tuhoavaa.
On toinenkin ase, mutta se on kuin kilpi, jolla voi puolustautua.
Se on rakkauden, luottamuksen ja kunnioituksen pukeminen sanoiksi.
Huomaat, että kun nämä tuodaan esiin, -
niitä julistetaan eikä vain oleteta, -
niistä tulee ase hyökkäyksiä ja viettelyksiä vastaan.
Niille ei vain ole tilaa.
Meillä on ollut ilo työskennellä täällä Australiassa -
pariskunnan kanssa, joka tuo julki rakkautensa -
ja päättäväisen sitoutumisensa siihen, -
niin että koko maailma tietää heidän tunteensa.
Koska he kunnioittavat toisiaan, pidän heitä luotettavina.
Heidän suhteensa on kuin rikkoutumaton kilpi.
Se on voimallinen tapa elää. Eletään niin, -
ettemme vain halua rakentaa kunnioitusta -
ja tulla tunnetuiksi porteilla, -
tehdä jotain merkittävää kodin ulkopuolella.
Aloitetaan kodista ja rakennetaan kunnioitusta siellä.
Hän "on tunnettu porteissa, maanvanhinten seassa."
Uudessa Testamentissa vanhinten on hoidettava oma kotinsa hyvin.
Jos haluamme pitää kodin terveenä, täytetään se kunnioituksella.
Tämän seurakunnan pastoreina haluamme aina -
opettaa viisautta, jotta voitte elää elämäänne hyvin.
Haluamme myös auttaa löytämään tien vaikeiden tilanteiden läpi.
Jos luottamustamme vastaan on hyökätty, -
meistä tulee haavojemme vuoksi helposti itsekeskeisiä.
Haluan ehdottaa tapaa päästä sellaisesta läpi: -
toimimalla Kristuksen tavoin -
ja kysymällä Jumalalta, miksi tämä ihminen petti meidät.
Voimme kysyä sitä myös ihmisiltä, mutta jos kysymme sitä Jumalalta, -
haluamme toimia Kristuksen tavoin.
Olemme ihmisiä, joten se ei aina ole helppoa, -
mutta pyydämme Jumalalta apua ja olemme riippuvaisia Hänestä, -
jotta meillä olisi Kristuksen mieli.
Kristuksen mieli näkee aina tavan päästä siitä läpi.
Jeesus roikkui halveksittavalla ristillä.
Hän kesti sen edessään olevan ilon tähden.
Hän kykeni näkemään tilanteen läpi, ja Hänessä mekin kykenemme siihen.
Monesti näemme vain pettymyksen tai töyssyn tiellä, -
emme sitä, että sen takana on upea tie, -
jos vain pääsemme mokoman töyssyn yli.
Rukoillaan, että meillä olisi Isän sydän, -
koska pettymyksen tullessa sydämemme voi pettää meidät.
Isän sydän haluaa aina asettaa kaiken ennalleen.
Rukoillaan myös Jumalan Hengen viisautta, -
koska uskon, että se johdattaa meitä aina -
paremmalle ja korkeammalle tielle. Elämässä tapahtuu kaikenlaista, -
mutta Kristuksessa pääsemme aina tilanteista läpi.
Palataan Sananlaskujen jakeeseen 31:28.
"Hänen poikansa kiittävät häntä, hänen miehensä puhkeaa ylistämään"
Raamatussa ylistystä ei anneta vasta, kun se on ansaittua.
Sen kanssa on oltava aloitteellinen.
"Tulkaa hänen porteilleen kiittäen" (Ps. 100:4).
Aloitamme jumalanpalvelukset ylistyksellä.
Se ei ole vain lämmittelyä saarnaa varten, vaan Sana kehottaa -
tulemaan Jumalan läsnäoloon kiittäen ja ylistäen.
Kuitenkin monissa kodeissa nähdään käytännössä nälkää.
Siellä ei ole ravintoa, koska kiitos puuttuu.
Snl. 10:21. "Hurskaan sanat ruokkivat monia"
Joku saattaa olla kuolemassa aliravitsemukseen, -
koska et ole kiittänyt häntä.
Odotammeko, että ihmiset ansaitsevat kiitoksemme?
On ihanaa asua kodissa, jossa kiitetään.
Vaimoni sanoo kyllä tarvittaessa asiat suoraan, -
mutta elämän isoissa asioissa hän aina tukee ja rohkaisee minua.
Aina, kun poistun lavalta, hän kehuu saarnaani.
Vaikka hän valehtelisi, on hienoa tietää, ettei minulla ole vaimoa, -
joka yrittäisi aina masentaa minua, vaan hän tukee minua.
Täyttäkää talonne kiitoksella. Kerro tyttärellesi joka päivä, -
kuinka kaunis hän on, äläkä unohda sanoa samaa vaimollesi.
Ei unohdeta kehua ja rohkaista toisiamme.
Oli hienoa nähdä, kun poikani tekivät jalkapallossa maaleja.
He tekivät jotain hienoa, ja halusin heti kehua heitä.
Entäpä jos Jumalakin odottaisi, että teemme jotain, -
ennen kuin rakastaisi ja armahtaisi meitä?
Jumalan valtakunnassa tämä toimii täsmälleen päinvastoin.
Entä jos emme ylistäisi ennen kuin Jumala todistaa olevansa läsnä?
Ei sellainen peli vetele tässä seurakunnassa.
Jos haluamme terveen seurakunnan, täytämme sen kiitoksella.
Jos haluat, että kotisi on terve, täytä se kiitoksella.
Kokeile, niin näet, että se toimii.
Aikamme on lopussa, mutta tämä on hyvä neuvo.
Haluamme rohkaista teitä vaalimaan kaikkea hyvää.
Kaikkea hyvää on kylvettävä ja kasteltava säännöllisesti.
Ehkä perheestäsi on puuttunut rakkauden kieli.
Vaali sitä tai luo se alusta alkaen, jos sitä ei ole.
Aloita uusi tapa perheessäsi. Aletaan muuttaa ilmapiiriä -
sanoillamme ja käytöksellämme -
tietäen, että se tuo mukanaan siunauksen taivaasta.
Rakastamme teitä, seurakunta.
Voisi olettaa, että jokaisessa kodissa olisi kunnioitusta, -
mutta valitettavasti niin ei ole. Kunnioitus on ihmisoikeus.
Jokainen ansaitsee kunnioituksen.
Kunnioituksessakin tulee olla antelias.
Jos osoitamme toisille kunnioitusta anteliaasti -
ja kiitämme ja rohkaisemme heitä anteliaasti, -
saamme yleensä niittää sitä, mitä kylvämme.
Voit saada aikaan suuren muutoksen kodissasi luottamuksen, -
kunnioituksen, kiitoksen ja rohkaisun suhteen.
Lasten ei tulisi koskaan joutua ansaitsemaan kehuja, -
vaan meidän tulisi tehdä aloite ja kertoa heille, -
miten upeita ja kauniita ihmisiä he ovat, -
koska lapset ottavat vastaan sen, mitä heille sanotaan, -
sekä hyvät että huonot asiat.
Jokainen varmasti tietää, ettei terve koti ole täydellinen.
Silti kaikki tavoittelevat täydellistä ihannekotia.
Tavoittelemme jotain, mitä emme koskaan tule saavuttamaan.
Minulle isänä suurin haaste on se, että näen itseni lapsissani.
Katson heitä ja ymmärrän, -
että he ovat sellaisia, koska minä olen tällainen.
Vanhemmuudessa on kyse itsensä tuntemisesta ihmisenä -
ja siitä, että tietää, mitä antaa lapsilleen.
Minun on tunnustettava, että minun itseni on muututtava, -
ennen kuin voin vaatia samaa lapsiltani.
Mitä terveempiä olemme Jeesuksen seuraajina ja ihmisinä, -
sitä terveempiä lapsistamme tulee.
Voimme käskeä heitä tekemään vaikka mitä, -
mutta he toistavat virheemme, ellemme muutu.
Uskon todella, että terveen kodin luomiseksi -
on sitouduttava näkemään asioita pitkällä tähtäimellä.
Ei tule keskittyä pieniin, vähäpätöisiin asioihin -
vaan esimerkiksi siihen, sanoinko lapsilleni, että rakastan heitä.
Sanoinko: "Olipa hienoa, että autoit siskoasi pyytämättä?"
Jos keskitymme vain siihen, että lasten on mentävä kouluun, -
pakattava reput, tehtävä läksyt, syötävä ja mentävä nukkumaan -
unohtaen asiat, jotka ovat todella tärkeitä siellä välissä, -
rohkaisun ja asiat, joilla he ruokkivat sisäistä ihmistään.
Tämä on mielestäni olennaista terveessä kodissa.
YLISTÄ HÄNTÄ
Ihmeelliselle, -
Muuttumattomalle, -
laula Hänelle hymni, -
kohota ylistyslaulu.
Kaikesta, mitä Hän on tehnyt, -
kaikesta, mikä on tuleva, -
laula Hänelle hymni, kohota huuto.
Ylistä Häntä kaikella musiikilla.
Ylistä Häntä kaikkien kansojen keskellä.
Ylistä Häntä kaiken luomakunnan kanssa.
Ylistämme Häntä.
Näe Ylösnoussut, -
näe koroitettu Poika, -
laula Hänelle hymni, -
kohota ylistyslaulu.
Kaikesta, mitä Hän on tehnyt, -
kaikesta, mikä on tuleva, -
laula Hänelle hymni, kohota huuto.
Ylistä Häntä kaikella musiikilla.
Ylistä Häntä kaikkien kansojen keskellä.
Ylistä Häntä kaiken luomakunnan kanssa.
Ylistämme Häntä.
Laula Hänelle ylistystä koko sydämestäsi, -
ylistä Häntä tämän sukupolven keskellä, -
Jeesus, pelastuksen Valo.
Ylistämme Häntä.
Loista valoasi iankaikkisesti, -
loista valoasi iankaikkisesti, -
loista valoasi maailmaan.
Brian Houstonin saarna "Hän vuo- datti sen, jonka näet ja kuulet" -
tuo tuoreen näkökulman Pyhän Hengen vuodatukseen Apt. 2:ssa.
Saat tämän elämää muuttavan saarnan kiitokseksi lahjastasi.
Näin voit aloittaa voitokkaan elämän Jeesuksen nimessä.
Yli 100 dollarin lahjasta saat taltioinnin konferenssistamme.
Se sisältää heinäkuun 2012 konferenssin aamu- ja iltaosuudet -
sekä kuuluisien opettajien kuten Joyce Meyerin -
ja Louie Giglion kaikki opetukset. Voit valita joko cd- tai dvd-levyt.
Käy osoitteessa www.hillsongtv.com/partner -
tai soita ruudulla näkyvään numeroon.
Herätys: herääminen, virkoaminen, menneen kirkkauden palauttaminen.
Jotain tapahtuu sisälläsi.
Luonteesi kehittyy. Juuresi kasvavat syvemmälle.
Luottamuksesi ja voimasi kasvavat.
Pääset korkealle vain, kun juuresi ovat syvällä.
Älä halveksi pienten alkujen päivää, -
niiden aikana Jumala valmistaa sinua menemään kauas.
Jeesus vuodattaa verensä ja sanoo: -
"Murran jokaisen kirouksen, siteen ja kamppailun, joka sitoo taloasi.
Teen niin, jotta uusi sukupolvi ei joutuisi käymään läpi -
edellisen sukupolven taisteluja."
Ette ole enää sitä, mitä ennen. Tähän kaupunkiin tulee suuri ilo.
Huutakaa ja tanssikaa, herätys on tullut kaupunkiin!
TÄTÄ ON HERÄTYS
Hillsong-konferenssi 2013
Sydney, Lontoo, New York, Los Angeles
Kiitos, että katsoit ohjelmaa. Rukoilemme, että viisauden helmet -
ja näkökulmat elämästämme siunaavat perhettäsi.
On pakko sanoa, että Bobbie tekee tästä ohjelmasta paremman.
Jumala siunatkoon sinua! Älä koskaan unohda, -
että paras on vielä edessä.
Suomennos: Anni Joukanen